المسرح ديال سيرڤانطيس (ب الصبنيولية: Gran Teatro Cervantes) هو واحد المسرح ف طنجة (الشمال ديال المغرب) اللي مسمّي على الكاتب الصبنيولي ميݣيل دي سيرڤانطيس. المسرح بناوه الصبنيول ف 1913 ملي كانت طنجة منطقة دولية. كان مسرح سيرڤانطيس كيتعتابر واحد من المسارح اللي مهمين و راقيين ف أفريقيا، و فنانين كبار دارو عروض فيه. الإصلاحات بقاو كيتأجلو مدة طويلة بسباب الخلافات مابين المسؤولين ديال المدينة و الدولة الصبنيولية. إيسپيرانزا أوريانا هي اللي تكلفات ب العملية ديال البني ديال المسرح مع الزوج ديالها، مانويل پينيا و مول المسرح أنطونيو ݣاييݣو. البني بدا ف 2 أبريل 1911 و كمل ف 1913 اللي كان هو العام ديال الافتتاح ديالو ب واحد القدرة استعابية ديال 1400 بلاصة. Morocco. Dorling Kindersley Eyewitness Travel Guides. 2006. p. 139